Legal Document

Category: 1944

Text:
23. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 122/οίκ.1028 της 11/18 Απρ. 1979 (ΦΕΚ Β' 388) Περί αυξήσεως των από το Ταμείο Επικουρικής Ασφαλίσεως Εργατ/τών Δομικών και Ξυλουργικών Εργασιών παρεχομένων συντάξεων. Έχοντες υπόψη: 1.Τις διατάξεις της παρ. 4 του άρθρ. 1 του Ν.Δ. 4577/76 «περί τροποποιήσεως και συμπληρώσεως της Νομοθεσίας περί Κοινωνικής Ασφαλίσεως και περί ετέρων τινών διατάξεων». 2.Τον Νόμ. 400/76 «περί Υπουργικού Συμβουλίου και Υπουργείων» (ΦΕΚ 203/76 τ.Α'). 3.Την αριθ. Δ3/2087/6.12.77 κοινή απόφαση του Πρωθυπουργού και του Υπουργού Κοινωνικών Υπηρεσιών (ΦΕΚ 1278/6.12.77 τ.Β'). 4.Την γνώμην του Διοικητικού Συμβουλίου του Ταμείου Επικουρικής Ασφαλίσεως Εργατ/τών Δομικών και Ξυλουργικών Εργασιών, η οποία μας υπεβλήθη με την 3434/8.3.79 αναφορά του, αποφασίζουμε: Αυξάνονται, από 1ης Μαΐου 1979, οι παρεχόμενες, βάσει του Κανονισμού Παροχών του Ταμείου Επικουρικής Ασφαλίσεως Δομικών και Ξυλουργικών Εργασιών, συντάξεις, κατά ποσοστό 15%.